Publication: Magyar Közlöny
Issue: MK-2006-118 (Year: 2006, Number: 118)
Era: 2004-2010
Section: feltételeiről szóló 6/1990. (IV. 12.) KöHÉM rendelet (a továbbiakban: MR.) A. Függelékének
Paragraph Index: 1437

2. Az MR. A. Függelék A/60. mellékletének I. Része a következő 3.2. és 3.3. pontokkal egészül ki: „3.2. A járműre eredeti berendezésként szerelt elülső védelmi rendszer típusjóváhagyási eljárása során a több járműtípuson való használatra tervezett rendszer vizsgálatait külön-külön el kell végezni minden olyan járműtípus tekintetében, amelyre azt szánták. A Központi Közlekedési Felügyelet azonban eltekinthet a további vizsgálatoktól, ha a típusjóváhagyási eljárás szerinti járműtípusok és az elülső védelmi rendszer műszaki jellemzőikben nem térnek el lényegesen. 3.3. A 3.1. pontban meghatározott vizsgálatokat a gépjárművekre szerelt elülső védelmi rendszerek használatáról szóló 2005/66/EK európai parlamenti és tanácsi irányelvben előírt vizsgálatok elvégzésének részletes műszaki követelményeiről szóló 2006/368/EK bizottsági határozatban (2006. március 20.)1 foglaltak alkalmazásával kell végezni” 1 Kihirdetve a Hivatalos Lap 2006. 05. 29. napján megjelent L 140 (p 33–59.) számában. 2006/118. szám

Source: https://magyarkozlony.hu/hivatalos-lapok/37bfd73cf531f8db8b9e7bf4cf626cfcdb8e37cb/dokumentumok/6106b4219d16aadf1c68eee84ef5b3f3eb47627d/letoltes